בן-ציון לוריא

בן-ציון לוּריא (4 באפריל 1905 – 4 באפריל 2002) היה איש חינוך, סייר וסופר, ממייסדי החוג לחקר המקרא, חוקר ארץ ישראל והמקרא וממשרטטי המפות הראשונים בישראל.

קורות חיים
לוריא נולד בשנת 1905 בעיר ביאליסטוק שבפולין למשפחה ציונית-אתאיסטית. למד בגימנסיה העברית "תרבות" בביאליסטוק, ולאחר סיום הלימודים עלה לארץ ישראל בשנת 1925. בתחילה עבד כפועל, ובשנת 1929 נרשם לאוניברסיטה העברית בירושלים, שם למד במחלקה לחקר הגאוגרפיה של ארץ ישראל אצל חוקר ארץ ישראל פרופ' שמואל קליין ואחרים.

את עיקר מרצו הקדיש לוריא לחקר ארץ ישראל והתנ"ך, לזיהוי אתרים ונופים מקראיים ולמתן שמות תנ"כיים לנקודות יישוב חדשות בארץ ישראל. הוא היה ממקימה ומראשיה של החברה לחקר התנ"ך, ועורך כתב העת "בית מקרא" שהוציאה החברה. בכינוסים השנתיים של החברה היה לוריא מהמרצים הראשיים. הוא גם ערך את הפרוטוקלים של דיוני החוג לתנ"ך שהתקיים בתחילה בביתו של ראש הממשלה דוד בן-גוריון ולאחר מכן בבתיהם של נשיאי המדינה. הוא יזם את הוצאתם לאור של הפרוטוקולים כ"עיונים" בספרי התנ"ך השונים, בהוצאת החברה לחקר המקרא. הוא גם שימש במשך שנים כגזבר המרכז העולמי לתנ"ך, שדוד בן-גוריון שימש כנשיאו.

בשנת 1927 הצטרף לאגודת המשוטטים הישראלית, ויחד עם חבריו הירושלמים דוד בנבנשתי, נתן שלם ופנחס כהן ערך מסעות רגליים ארוכים, בין השאר לדמשק ולעבר הירדן.

בהקדמה לספר היובל לכבודו כתב עליו גצל קרסל: .

לוריא פרסם עשרות מאמרים, בעיקר ב"בית מקרא", בענייני ארץ ישראל, וכתב וערך ספרים רבים, אחד מהם הוא אטלס תנכ"י אשר מפותיו צורפו לתנ"ך בהוצאת קורן. יתר ספריו מוקדשים לחקר התנ"ך, תולדות עם ישראל בתקופת המקרא, שיבת ציון ותקופת בית שני וכן לזיהוי אתרים ונופים מקראיים בארץ ישראל ההיסטורית.

עוד כותב קרסל:
.

לוריא היה פעיל בוועדת השמות הירושלמית והרבה לתת שמות לרחובות ולשכונות בירושלים. לבתו הבכורה שנולדה בשנת 1932 קרא ארנונה, על שם נחל ארנון שבעבר הירדן, שנצפה מחלון ביתו שבשכונת תלפיות. בני השכונה התרשמו משמה של הילדה והחליטו להסב את שם השכונה מתלפיות מזרח לארנונה.

משפחתו
בן-ציון לוריא היה נשוי ליהודית לבית גינצבורג, אחות במקצועה, עסקנית ציבור, חברת מועצת עיריית ירושלים. אחותה רוחמה זלינגר הייתה ממייסדות כפר אז"ר. אחותה ז'ניה טברסקי הייתה חברת הכנסת מטעם מפא"י. האחיות לבית גינצבורג היו בנות דודת של זלמן שזר, ועל פי על פי ספרות חב"ד, הן צאצאיות של שאול גיצבורג ממיר, חסידו של מייסד שושלת חב"ד שניאור זלמן מלאדי.

בתו ארנונה נישאה לסגן-אלוף , שנהרג במלחמת ששת הימים. בתו טלמונה נישאה לעו"ד תיאודור אוריין. בנו, פרופסור מנחם לוריא, הוא מדען בתחום הכימיה האטמוספירית ואיכות אוויר,

נכדו  נהרג במלחמת יום הכיפורים. נכדתו תמר פייקס היא אמנית ובמאית, יוצרת הסרט "רבועים של קרטון", על השכול והאבל במשפחתה. נכדו דן אורין שימש כשגריר ישראל במקדוניה. נכדו פרופסור אמיר אוריין הוא ראש מרכז הסרטן TICC בפקולטה לרפואה בטכניון. נכדו דורון אוריין הוא ראש בית הספר לעיצוב בסמינר הקיבוצים. נכדו פרופסור שי לוריא הוא מנהל היחידה לכירורגיה של היד ולמיקרוכירורגיה בבית החולים הדסה. נכדו גיל לוריא הוא אנליסט השקעות.

מהספרים שכתב או ערך והמפות שהכין

 לקריאה נוספת 
 ספר בן ציון לוריא - מחקרים במקרא ובתולדות ישראל, ירושלים: החברה לחקר המקרא בישראל: יוצא לאור על ידי קריית ספר, 1979.
 גצל קרסל, 'כתבי ב"צ לוריא', עמ' 7–23.

קישורים חיצוניים




 מפרי עטו
 ספריו, של בן ציון לוריא, מקראנט
 בן-ציון לוריא, המערכה המדינית: המתנגדים והמתנכלים בתקופת שיבת ציון, מקראנט
 בן-ציון לוריא, דברי סנבלט אל מול החומה הנבנית, אתר דעת

 שערי חולדה, מתוך: בית מקרא, יד, ג, תשכ"ט.


הערות שוליים

קטגוריה:בוגרי תרבות (רשת חינוך)
קטגוריה:אנשי העלייה הרביעית
קטגוריה:חוקרי מקרא ישראלים
קטגוריה:אנשי חינוך ישראלים
קטגוריה:גאוגרפים ישראלים
קטגוריה:קרטוגרפים ישראלים
קטגוריה:קרטוגרפים ביישוב
קטגוריה:ישראלים ילידי פולין
קטגוריה:מורי דרך בישראל
קטגוריה:חוקרי תולדות עם ישראל בארץ ישראל
קטגוריה:בוגרי האוניברסיטה העברית בירושלים
קטגוריה:ביאליסטוק: אישים
קטגוריה:תלפיות: אישים
קטגוריה:ארנונה (שכונה): אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1905
קטגוריה:ישראלים שנפטרו ב-2002